CELEX: 62012CN0580
Language: fi
Date: 2012-12-10 00:00:00
Title: Asia C-580/12 P: Valitus, jonka Guardian Industries Corp. ja Guardian Europe Sàrl ovat tehneet 10.12.2012 unionin yleisen tuomioistuimen (kuudes jaosto) asiassa T-82/08, Guardian Industries Corp. ja Guardian Europe Sàrl v. Euroopan komissio, 27.9.2012 antamasta tuomios

23.2.2013   
            
            
               FI
            
            
               Euroopan unionin virallinen lehti
            
            
               C 55/3
            
         Valitus, jonka Guardian Industries Corp. ja Guardian Europe Sàrl ovat tehneet 10.12.2012 unionin yleisen tuomioistuimen (kuudes jaosto) asiassa T-82/08, Guardian Industries Corp. ja Guardian Europe Sàrl v. Euroopan komissio, 27.9.2012 antamasta tuomios
   (Asia C-580/12 P)
   2013/C 55/05
   Oikeudenkäyntikieli: englanti
   
      Asianosaiset
   
   
      Valittajat: Guardian Industries Corp. ja Guardian Europe Sàrl (edustajat: Rechtsanwalt S. Völcker, avocat F. Louis, Rechtsanwalt H.-G. Kamann ja Solicitor C. O'Daly)
   
      Muu osapuoli: Euroopan komissio
   
      Vaatimukset
   
   Valittajat vaativat, että unionin tuomioistuin
   
               —
            
            
               kumoaa tuomion siltä osin kuin unionin yleinen tuomioistuin hyväksyi päätöksessä tehdyn konsernin sisäisen myynnin jättämisen päätöksessä muille adressaateille asetettujen sakkojen laskelman ulkopuolelle syrjimällä täten Guardiania
            
         
               —
            
            
               tämän mukaisesti alentaa täyttä harkintavaltaansa käyttäen päätöksessä valittajille asetettua sakkoa määrällä, joka vastaa 37 prosenttia sakosta
            
         
               —
            
            
               kumoaa unionin yleisen tuomioistuimen asiassa T-82/08, Guardian Industries Corp. ja Guardian Europe Sàrl vastaan komissio, 27.9.2012 annetun tuomion siltä osin kuin unionin yleinen tuomioistuin katsoi, että komission 10.2.2012 päivätty kirje voitiin ottaa tutkittavaksi
            
         
               —
            
            
               tämän mukaisesti toteaa, että komission kirjettä ei voida ottaa tutkittavaksi ja poistaa sen asiakirja-aineistosta
            
         
               —
            
            
               edelleen alentaa täyttä harkintavaltaansa käyttäen päätöksessä valittajille asetettua sakkoa määrällä, joka ei alita 25 prosenttia alkuperäisestä sakosta, sen korjaamiseksi, että unionin yleinen tuomioistuin ei myöntänyt perusoikeuskirjan 47 artiklan mukaisia tehokkaita oikeussuojakeinoja kohtuullisen ajan kuluessa, ja
            
         
               —
            
            
               velvoittaa komission korvaamaan valittajien oikeudenkäyntikulut kummassakin oikeusasteessa.
            
         
      Oikeudelliset perusteet ja pääasialliset perustelut
   
   Valittajat väittävät, että valituksenalainen tuomio on kumottava seuraavista syistä:
   
                
            
            
               Ensinnäkin tuomiolla rikotaan yhdenvertaisen kohtelun periaatetta, kun siinä pysytetään päätös jättää konsernin sisäinen myynti päätöksen muille adressaateille asetettujen sakkojen laskelman ulkopuolelle eikä korjata tästä aiheutuvaa Guardianin syrjintää. Näin toimimalla jätettiin huomiotta vakiintunut oikeuskäytäntö, jossa edellytetään, että konsernin sisäistä myyntiä kohdellaan samalla tavoin kuin sen ulkoista myyntiä sakkoja laskettaessa, jottei integroituneille tuottajille ole vaarassa aiheutua tästä perusteetonta etua. Unionin yleisen tuomioistuimen päättelyllä siitä, että päätös koski vain ”tasolasin myyntiä riippumattomille asiakkaille”, ei voida oikeuttaa Guardianin syrjintää.
            
         
                
            
            
               Toiseksi tuomiolla rikotaan unionin yleisen tuomioistuimen määräaikoja koskevia sääntöjä ja puolustautumisoikeuksien sekä asianosaisten prosessuaalisen yhdenvertaisuuden perusperiaatteita, kun siinä otetaan tutkittavaksi komission 10.2.2012 päivätty kirje. Kyseisessä kirjeessä, joka lähetettiin yksi arkipäivä ennen suullista käsittelyä, komissio pyrki lisäämään asiakirja-aineistoon uutta tietoa, jota unionin yleisellä tuomioistuimella ei vielä ollut, vaikka komissiolla oli useita aikaisempia tilaisuuksia tehdä tämä.
            
         
                
            
            
               Kolmanneksi kirjallisen käsittelyn päättämisen ja unionin yleisen tuomioistuimen suullisen käsittelyn aloittamista koskevan päätöksen välillä kului yli kolme vuotta ja viisi kuukautta. Tämä viive loukkasi valittajien perusoikeuskirjan 47 artiklan mukaista oikeutta tehokkaaseen oikeussuojakeinoon ja oikeuteen tulla kuulluksi kohtuullisen ajan kuluessa. Se ylittää sen, mitä tämä tuomioistuin on pitänyt kohtuuttomana aikaisemmin eikä sitä voida selittää sellaisilla seikoilla kuin unionin yleiselle tuomioistuimelle esitettyjen todisteiden monimutkaisuus tai määrä. Tämä oli päinvastoin tavallinen tapaus, jossa Guardian oli ainoa yhtiö, joka nosti kanteen päätöksen kumoamiseksi. Todisteet rajoittuivat tiettyihin lyhyisiin asiakirjoihin ja lausumiin, jotka olivat kaikki oikeudenkäyntikielellä. Guardian teki kaikkensa yksinkertaistaakseen ja nopeuttaakseen kanteensa käsittelyä unionin yleisessä tuomioistuimessa ja muun muassa luopui kirjallisten huomautuksen toisesta kierroksesta kanteensa tärkeydestä ja — kun otetaan huomioon kilpailusääntöjen rikkomisen äärimmäisen lyhyt kesto — komission määräämästä ennenkuulumattomasta sakosta huolimatta.